AFRIKAANSE OPSOMMING: Om die lewe van 'n ander persoon te red, kan nie in geldwaarde gemeet word nie. Dit is ook onmoontlik om aan enige iemand die bevrediging van 'n suksesvolle redding te beskryf. Die terleurstelling en gevoel van verlies is egter baie groot wanneer 'n reddingspoging misluk en 'n lewe verloor word. Menige reddingswerkers, insluitend dié van die Nasional Seereddingsinstituut (NSRI), het al hierdie oorweldigende gevoel van mislukking ervaar. Reddingswerkers tob dikwels oor onsuksesvolle reddingspogings en wens dat hulle vroeër op die toneel aangekom het of geweet het waar om vir mense te begin soek. Die feit dat lewensverlies steeds plaasvind, ten spyte van reddingswerkers se beste pogings, dui op die behoefte om lewensreddingstegnieke, -prosedures, -toerusting en -tegnologie te verbeter. ( Deur die NSRI met 'n werkbare instrument te voorsien, wat hulle kan help om hulpbronne te bestuur en toe te wys, 'n redding te beplan, dryfspoed en -afstand te bepaal of soekpatrone te skep, mag eendag dalk net genoeg wees om nog 'n lewe te red. Met hierdie doel in gedagte is RescueView, 'n soek- en reddingsapplikasie, deur middel van ArcView 3.2a ontwikkel. Hierdie applikasie is spesifiek ontwerp vir gebruik deur die NSRI en dit sal as beheersentrurn in alle NSRI kontrolekamers en vir alle reddingspogings gebruik word.